CELEX: 62009CJ0154
Language: ro
Date: 2010-10-07
Title: Hotărârea Curții (camera a treia) din data de 7 octombrie 2010.#Comisia Europeană împotriva Republicii Portugheze.#Neîndeplinirea obligațiilor de către un stat membru - Directiva 2002/22/CE - Comunicații electronice - Rețele și servicii - Articolul 3 alineatul (2) și articolul 8 alineatul (2) - Desemnarea întreprinderilor însărcinate cu obligații de serviciu universal - Transpunere incorectă.#Cauza C-154/09.

Hotărârea Curții (Camera a treia) din 7 octombrie 2010 — Comisia/Portugalia
      (Cauza C‑154/09)
      „Neîndeplinirea obligațiilor de către un stat membru — Directiva 2002/22/CE — Comunicații electronice — Rețele și servicii — Articolul 3 alineatul (2) și articolul 8 alineatul (2) — Desemnarea întreprinderilor însărcinate cu obligații de serviciu universal — Transpunere incorectă”
      1.                     Apropierea legislațiilor — Sectorul telecomunicațiilor — Serviciul universal și drepturile utilizatorilor — Directiva 2002/22
            — Desemnarea unor întreprinderi pentru furnizarea serviciului universal — Obligație de recurgere la o procedură de desemnare
            eficace, obiectivă, transparentă și nediscriminatorie [Directiva 2002/22 a Parlamentului European și a Consiliului, art. 3
            alin. (2) și art. 8 alin. (2)] (a se vedea punctele 34-39 și 42-49)
      2.                     State membre — Obligații — Executarea directivelor — Neîndeplinirea obligațiilor — Justificare — Inadmisibilitate (art. 226
            CE) (a se vedea punctele 37 și 38) 
      3.                     Acțiune în constatarea neîndeplinirii obligațiilor — Dreptul la acțiune al Comisiei — Exercitare discreționară (art. 226 CE)
            (a se vedea punctul 51) 
      Obiectul 
      
         
               Neîndeplinirea obligațiilor de către un stat membru — Încălcarea articolului 3 alineatul (2) și a articolului 8 alineatul
                  (2) din Directiva 2002/22/CE a Parlamentului European și a Consiliului din 7 martie 2002 privind serviciul universal și drepturile
                  utilizatorilor cu privire la rețelele și serviciile electronice de comunicații (Directiva privind serviciul universal) (JO
                  L 108, p. 51, Ediție specială, 13/vol. 35, p. 213) — Desemnarea întreprinderilor însărcinate cu obligații de serviciu universal
               
            Dispozitivul 
      
         
                  1)
               
               
                  
               
               
                  	Prin faptul că nu a transpus corect în dreptul intern dispozițiile din dreptul Uniunii care reglementează desemnarea furnizorului
                     sau a furnizorilor serviciului universal și, în orice caz, prin faptul că nu a asigurat aplicarea practică a acestor dispoziții,
                     Republica Portugheză nu și‑a îndeplinit obligațiile care îi revin în temeiul articolului 3 alineatul (2) și al articolului
                     8 alineatul (2) din Directiva 2002/22/CE a Parlamentului European și a Consiliului din 7 martie 2002 privind serviciul universal
                     și drepturile utilizatorilor cu privire la rețelele și serviciile electronice de comunicații (Directiva privind serviciul
                     universal). 
                  
               
            
         
                  2)
               
               
                  
               
               
                  	Obligă Republica Portugheză la plata cheltuielilor de judecată.